laion/Wikipedia-Exotic huggingface dataset:
מרחב

האם התכוונתם ל... מדע: מרחב (פיזיקה) מרחב-זמן (מרחב מינקובסקי) - מודל המתאר את היקום כבעל ארבעה ממדים מרחב מופע מרחב (מתמטיקה) מרחבים גאומטריים: מרחב אוקלידי (המרחב הגאומטרי המוכר לנו) מרחב תלת-ממדי מרחב פרויקטיבי – מרחב המקיים את האקסיומות של הגאומטריה הפרויקטיבית מרחב לא-אוקלידי (מרחבים בעלי עקמומיות) מרחבים טופולוגיים (קבוצה עם מערכת סביבות, או מרחקים בין נקודות): מרחב טופולוגי (מרחב עם מערכת סביבות המוגדרת מעליו) מרחב האוסדורף (מרחב טופולוגי בו כל 2 נקודות ניתנות להפרדה) מרחב רגולרי (מרחב בו ניתן להפריד קבוצה ונקודה סגורה) מרחב רגולרי לחלוטין (מרחב בו ניתן להפריד קבוצה ונקודה סגורה באמצעות פונקציה רציפה) מרחב נורמלי (מרחב בו ניתן להפריד 2 קבוצות סגורות) מרחב מטרי (מרחב עם מטריקה - פונקציית מרחק) מרחב ספרבילי – מרחב שקיימת בו קבוצה צפופה בת מנייה מרחב גאודזי – מרחב מטרי (עם מטריקה), שבו כל המרחקים נמדדים על ידי מסילות מתאימות מרחב היפרבולי – מרחב גאודזי הדומה, במובן מסוים, למודל הדיסק של הגאומטריה ההיפרבולית מרחב קשיר מרחבים אלגבריים (קבוצה עם פעולה או פונקציה מעליהם): מרחב וקטורי (מרחב הסגור תחת צירופים ליניאריים) מרחב מדיד – מרחב עם סיגמא-אלגברה של קבוצות מרחב מידה (מרחב תתי-קבוצות עם פונקציית מידה) מרחב הסתברות (מרחב מאורעות עם מידת הסתברות) מרחבים אלגבריים וטופולוגים: מרחב נורמי (מרחב וקטורי עם נורמה) מרחב מכפלה פנימית (מרחב וקטורי עם מכפלה פנימית המשרה נורמה "אוקלידית") מרחב בנך (מרחב נורמי שלם) מרחב הילברט (מרחב מכפלה פנימית שלם) מקומות: מרחב ציבורי – הספרה הציבורית מרחב מחיה – אחד מהעקרונות הפוליטיים המרכזיים שהובילו את אדולף היטלר, ומרכיב חשוב באידאולוגיה הנאצית מרחב מוגן – סוג של מקלט הנבנה בתוך מעטפת המבנה שאת יושביו נועד לשרת ארגונים: מרחב - התנועה לעירוניות בישראל – עמותה קבוצת מרחב – קבוצת חברות ישראליות בשליטת יוסי מימן מרחב-מרכז חומרי בניה וקרמיקה – חברה למוצרי בנייה בית הספר הדמוקרטי מרחב רעננה – בית ספר דמוקרטי ממלכתי בעיר רעננה ‏מרחב‏ (Q108571985) – קטלוג של הספרייה הלאומית אישים: דינה מרחב – פסלת ישראלית פרץ מרחב – פעיל ציוני, פובליציסט וסופר ישראלי, בכיר בתנועת מפ"ם ראובן מרחב – דיפלומט ישראלי שמואל מרחב – מהנדס ופרופסור לאווירונאוטיקה ישראלי חלל (פירושונים) מרחבים
קמהאמהה הראשון

קמהאמהה הראשון (Kamehameha I, ‏בערך 1758 - 8 במאי 1819) או בכינויו קמהאמהה הגדול, שמו המלא היה:  Kalani Paiʻea Wohi o Kaleikini Kealiʻikui Kamehameha o ʻIolani i Kaiwikapu kauʻi Ka Liholiho Kūnuiākea, היה מלכה הראשון של ממלכת הוואי. הוא איחד את איי הוואי והקים תחת שליטתו את ממלכת הוואי ב-1810. קמהאמהה פיתח מסחר בין ממלכת הוואי לבין רוסיה וארצות הברית ופיתח בממלכה מערכת מסים ומסחר. הוא אסר על מי שאינם תושבי הוואי לקנות שטחי אדמה באי. כאשר מת, אשתו וחברו הטוב החביאו את גופתו כיוון שלפי טענתם האנרגיה שלו היא קדושה. בתחילת המאה ה-20 הוקם על האי אואהו בסיס צבאי בשם פורט קמהאמהה על שמו של קמהאמהה הראשון. מדיה וקבצים בנושא קמהאמהה הראשון בוויקישיתוף קמהאמהה הראשון, באתר אנציקלופדיה בריטניקה (באנגלית) קמהאמהה הראשון, באתר "Find a Grave" (באנגלית) ערך זה הוא קצרמר בנושא אישים ובנושא הוואי. אתם מוזמנים לתרום לוויקיפדיה ולהרחיב אותו.
ק.ק. ספליט

ק.ק. ספליט (בקרואטית: košarkaški klub Split) היא קבוצת כדורסל קרואטית מהעיר ספליט, המשחקת בליגת העל הקרואטית. בין 1967–1990 נקראה יוגופלסטיקה ספליט, לאחר מכן נקראה פופ 84 ספליט, וכיום נקראת ק.ק ספליט, כאשר ק.ק (K.K) הם ראשי התיבות של המילים כדורסל (Košarkaški) ומועדון (Klub). הקבוצה נוסדה בשנת 1946, זכתה חמש פעמים באליפות יוגוסלביה, ארבע פעמים בגביע יוגוסלביה, בשנת 1972 הפסידה הקבוצה בגמר גביע אירופה לאלופות לאיניס וארזה בגמר שנערך בתל אביב. רגע השיא של הקבוצה היה בשנים 1989–1991 הקבוצה זכתה 3 פעמים ברציפות בגביע אירופה לאלופות כאשר סגל הקבוצה התבסס בעיקר על שחקנים יוגוסלבים ולא אמריקנים בניגוד לקבוצות צמרת אחרות באירופה באותה התקופה. כמו כן באותה התקופה זכתה הקבוצה גם 4 פעמים ברציפות באליפות יוגוסלביה 1988–1991, ופעמיים ברציפות בגביע היוגוסלבי 1990–1991, כך שבשנים 1990–1991 זכתה הקבוצה בטריפל, אליפות וגביע יוגוסלבי וגביע אירופה לאלופות. פירוקה של יוגוסלביה הביא לסיום תור הזהב של הקבוצה. היא אמנם נחשבת לקבוצת צמרת בקרואטיה, אך זכתה שם באליפות אחת בלבד 2003, כאשר הדומיננטיות שייכת כיום לציבונה זאגרב. בנוסף לכך ספליט גם ירדה מגדולתה בזירה האירופאית. היכל הכדורסל שבו משתמשת הקבוצה הוא גריפ סנטר, שכולל שני אולמות בעלי קיבולת של 3,500 מקומות או 6,000 מקומות. ובמשחקים בינלאומיים גדולים, עוברת הקבוצה לארח בספלדיום ארנה המכיל 10,931 מקומות. הליגה הקרואטית: אליפות (1): 2003 מקום שני: 1993, 1994, 1996, 1997, 2001, 2008, 2021, 2024 הגביע הקרואטי: זכייה (5): 1992, 1993, 1994, 1997, 2004 גמר: 1996, 1999, 2021 הליגה היוגוסלבית: אליפות (6): 1971, 1977, 1988, 1989, 1990, 1991 הגביע היוגוסלבי: זכייה (5): 1972, 1974, 1977, 1990, 1991 גביע אירופה לאלופות: זכייה (3): 1989, 1990, 1991 גמר: 1972 גביע קוראץ': זכייה (2) 1976, 1977 גביע ספורטה: גמר: 1973 קרואטיה דינו ראדג'ה קרואטיה טוני קוקוץ' קרואטיה ניקולה וויצ'יץ' מקדוניה פטר נאומוסקי מונטנגרו דושקו איבנוביץ' מדיה וקבצים בנושא ק.ק. ספליט בוויקישיתוף אתר האינטרנט הרשמי של ק.ק. ספליט ק.ק. ספליט, ברשת החברתית פייסבוק
Perfect Day

Perfect Day (פרפקט דיי, בעברית: יום מושלם) הוא שיר מאת המוזיקאי לו ריד משנת 1972 שהופיע לראשונה באלבומו "Transformer". השיר המקורי זכה להצלחות נוספות במהלך סוף שנות ה-90 לאחר שהופיע בפס-קול הסרט טריינספוטינג בשנת 1996. בשנת 1997 יצא כסינגל בגרסה חדשה, מרובה-כוכבים, לצורכי צדקה. בשנת 2003 הקליט ריד את השיר מחדש לאלבומו "The Raven". השיר הוקלט במקור לאלבומו של ריד "Transformer", בהפקתם ועיבודם של דייוויד בואי ומיק רונסון. לפי הפרשנות הנפוצה, השיר עוסק ביחסים רומנטיים, המתייחסים ככל הנראה ליחסיו של ריד לבת זוגו באותה העת, בטי קרונסטדט, שהפכה לאחר מכן לאשתו הראשונה. פרשנות נפוצה נוספת היא כי השיר עוסק בהתמכרותו של ריד להרואין. השיר כבש את פסגת מצעד הסינגלים הבריטי. להקת דוראן דוראן ביצעה גרסת כיסוי לשיר בשנת 1995. השיר יצא כסינגל הראשון מתוך האלבום "Thank You" של הלהקה שהורכב מגרסאות כיסוי לשירים שונים. השיר דורג במקום ה-28 במצעד הסינגלים הבריטי. וידאו קליפ בו נראים חברי הלהקה מבצעים את השיר בשילוב עם תמונות סוריאליסטיות צולם בחודש פברואר והוקרן לראשונה חודש לאחר מכן. בשנת 2004 נכלל השיר באלבום האוסף של הלהקה "The Singles 1986–1995". סוזן בויל ביצעה גרסת כיסוי לשיר, שהופיעה באלבומה השני "The Gift" ויצא כסינגל בנובמבר 2010. ליציאת השיר קדמה חוסר הסכמה עם לו ריד. בויל הייתה אמורה לבצע את השיר בתוכנית הטלוויזיה "America's Got Talent" במהלך חודש ספטמבר 2010. שעתיים לפני המועד המתוכנן נאלצה לבטל את הופעתה בעקבות הודעה שנמסרה כי לו ריד מתנגד לביצוע השיר בשידור ולהכללתו באלבום. הזמן הקצר לא איפשר ללהקה לערוך חזרות על שיר אחר ובויל ביטלה את הופעתה בצילומים. יומיים לאחר מכן מסר נציגו של הזמר כי לא הייתה לריד התנגדות אישית וכל הנושא נבע מבעיה בפרצדורות הרישוי למתן זכויות שימוש בזכויות יוצרים. מידע על היצירה "Perfect Day" באתר מיוזיק בריינז מידע על הקומפוזיציה "Perfect Day" באתר AllMusic גרסאות נוספות ל"Perfect Day" באתר SecondHandSongs נדב מנוחין‏, "Transformer" של לו ריד: כאב, סמים, גאולה, באתר וואלה, 27 ביולי 2012 עמי פרידמן, שיר אהבה? זה בכלל על הרואין!, באתר ynet, 14 בפברואר 2014 Lou Reed made Susan Boyle cry over ‘America’s Got Talent’ refusal, NME, 9 September 2010 Reed Not To Blame For Susan Boyle's Perfect Day Snub, Contactmusic.com, 11 September 2010
ראיה אנקדוטלית

ראיה אנקדוטלית היא ראיה לטענה המבוססת על אנקדוטה אחת או יותר, כלומר על מקרים שנבחרו באופן שרירותי ומוכללים לתמיכה בטענה כללית. אף על פי שריבוי ראיות אנקדוטליות עשוי לחזק את תוקפן, כל עוד לא ידוע האם הן מייצגות את האוכלוסייה אליה מתייחסת הטענה, הן אינן קבילות מבחינה מדעית. חרף העדר התוקף הראייתי, אנקדוטות המוצגות כייצוגיות נפוצות בתחום מדעי החברה, במיוחד במחקרים איכותניים. לדוגמה, פסיכולוג שפיתח גישה טיפולית חדשה יתקשה להוכיח את יעילותה באמצעות מחקר מבוקר בו חלק מהנבדקים יטופלו בשיטתו וחלק יטופלו בשיטות אחרות או לא יטופלו בכלל, אך עשוי לנתח מספר מקרים בהם לדעתו תוצאות הטיפול מדגימות את יעילותו במקרים דומים. ערך מורחב – חיוניות מטעה הצגת ראיה או ראיות אנקדוטליות שנבחרו שרירותית כמדגם מייצג מהווה תת־כשל לוגי של הכללה נמהרת, חיוניות מטעה. אם הבחירה השרירותית גם משמשת לתמיכה במסקנה מסוימת, הצגתה לוקה בכשל מעגליות. במקרה של כשל ממצא אנקדוטלי קיים חיקוי של השימוש הלגיטימי בסיפור המאייר את הניסוי ומאפשר לו ללבוש פנים אנושיות יותר, אך כאן נעשה שימוש במקרה בודד במקום ניסוי ערוך כהלכה. "הקפיטליזם היא תורה פסולה ומזיקה. היה מקרה של מפעל בדרום הארץ, בו הבעלים הכריח את הפועלים לעבוד 16 שעות ביום תמורת אלפיים שקל לחודש". (אילו היו מובאות דוגמאות נוספות שיאיירו את הטענה שמדובר בשיטה ולא באנקדוטה, הטיעונים לא יכללו כשל)
שלומית, תלמידת ישו

שלומית (בלטינית: Salome) היא אחת מתלמידותיו של ישו, המתוארת בקצרה בבשורות ובפירוט רב יותר בבשורות האפוקריפיות. שלומית הייתה אשתו של זבדי ואמם של השליחים יעקב ויוחנן בן זבדי. על פי פרשנויות מסוימות, היא הייתה אחותה הצעירה של מרים, אם ישו. לעיתים היא מכונה "מרים-שלומית" או "שלומית נושאת המור". על פי המתואר בבשורה על-פי מרקוס, שלומית הייתה בין העדים לצליבת ישו, וכן בין הראשונות שהגיעו לקברו על מנת למשחו בשמנים ובבשמים, וגילו כי הוא קם לתחייה. היא מוזכרת פעם נוספת, כשהיא פונה לישו בבקשה שייתן לבניה לשבת לצדו בשמיים. בבשורה על-פי מתי היא לא מוזכרת בשמה, אלא כאשת זבדי ואמם של יעקב ויוחנן; בבשורה על-פי יוחנן מוזכרת "אחות מרים", והפרשנות המקובלת היא כי מדובר בשלומית ושהיא אחות מרים ודודתו של ישו. בכתבים חיצוניים לנצרות יש תיאורים מפורטים יותר של שלומית, המצביעים על אפשרות שהיא הייתה דמות חשובה בין מקורבי ישו, אך תפקידה צומצם בכתבים הקאנוניים. היא מוזכרת בבשורה הסודית על פי מרקוס (אנ'); ובבשורה על פי תומאס, כמו גם בבשורה היוונית של המצרים, מתוארים שני דיאלוגים של שלומית עם ישו, המציגים אותה כתלמידתו. ערך זה הוא קצרמר בנושא קדושים נוצרים. אתם מוזמנים לתרום לוויקיפדיה ולהרחיב אותו.
מועצת פועלים

מועצת פועלים היא מוסד מתחום התאגדות העובדים. מועצת פועלים היא גוף המורכב מחברי מעמד העובדים, אשר מנהל את האינטרסים של העובדים במרחב מסוים, לעיתים תוך שליטה במקום העבודה (ר' גם: דמוקרטיה תעשייתית). מועצות פועלים קמו במקומות רבים בעולם על ידי כוחות מהפכניים: הסובייטים (cове́т) באימפריה הרוסית; "מועצות הפועלים והחיילים" (Arbeiter- und Soldatenrat) שהוקמו במסגרת מהפכת נובמבר בגרמניה, והיו מושפעות מקומוניזם של מועצות ומן הרעיון של רפובליקת מועצות. בישראל, מועצות הפועלים היו הנציגות המקומיות של ההסתדרות החדשה. מועצת הפועלים של היישוב החזיקה בסמכות לחתום על הסכמים קיבוציים בתחומה הגאוגרפי והבחירות למועצות הפועלים התקיימו כל ארבע שנים. בראש מועצת הפועלים עמד מזכיר מועצת הפועלים, משרה אשר שימשה למספר אישים קרש קפיצה לקריירה פוליטית (בעיקר בשנים שבהן מפא"י הייתה המפלגה הדומיננטית בישראל). מועצות פועלים חולקו לאגפים המקבילים לאלה של הוועד הפועל של ההסתדרות: גזברות תרבות והסברה ארגון איגוד מקצועי בעבר היו מועצות הפועלים אחראיות גם לתחומים אחרים, כמו הוראת עברית לעובדים שלא שלטו בשפה ואחריות על קבוצות הספורט המקומיות של הפועל. לאחר תהליכי השינוי בהסתדרות הכללית, והפיכתה להסתדרות הכללית החדשה, בתקופתו של יו"ר ההסתדרות עמיר פרץ שונה המבנה הארגוני של הארגון, ומועצות הפועלים הוחלפו ב-30 מרחבים גאוגרפיים, המפעילים את סניפי ההסתדרות ביישובים השונים. הבחירות למועצות המרחבים ולראשי המרחבים מתקיימות בצמוד לבחירות לוועידת ולראשות ההסתדרות מדי חמש שנים. האוצר האבוד של המהפכות המודרניות, שמואל לדרמן, פיגומים מדיה וקבצים בנושא מועצת פועלים בוויקישיתוף מועצות פועלים במילון תנועת העבודה חנוכת בית ברנר, בית מועצת פועלי תל אביב, 1935, יומני כרמל (התחלה 1:34) אגף ארגון ומרחבים בהסתדרות מאת דוד חיון, ‏סוכמו תנאי הפרישה למזכירי מועצות הפועלים במסגרת המעבר למרחבים, באתר גלובס, 13 במרץ 1997 חוקת ההסתדרות, פרק ג' מועדי הבחירות ערך זה הוא קצרמר בנושא מדעי החברה. אתם מוזמנים לתרום לוויקיפדיה ולהרחיב אותו.
גרימסבי טאון

מועדון הכדורגל גרימסבי טאון (באנגלית: Grimsby Town Football Club) הוא מועדון כדורגל אנגלי המשחק בפוטבול ליג השנייה, הליגה הרביעית בחשיבותה בדרגות מבנה הליגות באנגליה. בלאנדל פארק, אצטדיון הבית של המועדון, שוכן בעיירה קלית'ורפס הנמצאת באגד הערים גרימסבי שבצפון-מזרח לינקולנשייר. על אף שכיום מצבו איננו טוב, בעבר המועדון היה המצליח ביותר מאזור לינקולנשייר ההיסטורי, והיה היחיד ששיחק בליגה הבכירה של הכדורגל האנגלי. גרימסבי טאון הוא גם המועדון היחיד מלינקולנשייר השלושה שהעפיל לחצי-גמר גביע ה-FA (פעמיים) והוא והיחיד שניצח בשני משחקי גמר שנערכו באצטדיון ומבלי הישן. בהשוואה למועדונים האחרים, המועדון שהה במשך הזמן הארוך ביותר בליגות הראשונה והשנייה מבחינת חשיבות. בין המאמנים הבולטים בתולדות גרימסבי טאון ניתן למנות את ביל שאנקלי, שמאוחר יותר אימן והוביל את ליברפול לזכייה בתארים רבים. מאמן נוסף הוא לורי מקנמיי שהוביל את גרימסבי טאון לליגה השלישית ב-1972, ולאחר מכן עבר לסאות'המפטון וזכה עמו בגביע ה-FA ב-1976. המאמן המצליח ביותר בתולדות המועדון הוא אלן באקלי, שכיהן שלוש פעמים בתפקיד המאמן בין 1988 ל-2008 והוביל את גרימסבי טאון לשני הניצחונות במשחקי הגמר בוומבלי. בסוף עונת 2010/2011 המועדון ירד לליגה האנגלית החמישית. את עונת 2015/2016 גמר המועדון במקום ה-4 וניצח בפלייאוף ההעפלה לפוטבול ליג השנייה, בה שיחק החל מעונת 2016/2017 ועד עונת 2020/2021 בסיומה ירדה חזרה לליגה החמישית. מספר שיא של צופים במשחק ליגה: 26,605 במשחק מול סטוקפורט קאונטי ב-11 באפריל 1952 מספר שיא של צופים במשחק גביע ה-FA‏: 31,651 במשחק מול וולבס ב-20 בפברואר 1937 מספר שיא של צופים במשחק גביע הליגה: 23,115 במשחק מול וולבס ב-4 בדצמבר 1979 מספר שיא של צופים במשחק במגרש נייטרלי: 76,972 במשחק מול וולבס שנערך באולד טראפורד ב-25 במרץ 1939 מספר הצופים הנמוך ביותר במשחק ליגה: 1,833 במשחק מול ברנטפורד ב-3 במאי 1969 מספר הצופים הנמוך ביותר במשחק גביע: 970 במשחק מול סקנת'ורפ יונייטד במסגרת פרס הפוטבול ליג ב-5 בדצמבר 1987 ניצחון הליגה הגבוה ביותר: 8 - 0 על טרנמיר רוברס ב-4 בספטמבר 1925 ניצחון גביע ה-FA הגבוה ביותר: 8 - 0 על דרלינגטון ב-21 בנובמבר 1885 מספר השערים הגבוה ביותר במשחק: 9 - 2 במשחק מול דארוון ב-15 באפריל 1899 הפסד הליגה הגבוה ביותר: 1 - 9 לארסנל ב-28 בינואר 1931 הפסד גביע ה-FA הגבוה ביותר: 1 - 9 לפיניקס בסמר ב-25 בנובמבר 1882 מספר השערים הגבוה ביותר לעונה: פט גלובר עם 42 (1933/1934) מספר שערי הליגה הגבוה ביותר: פט גלובר עם 180 (1930–1939) מספר משחקי הליגה הגבוה ביותר: ג'ון מקדרמוט עם 647 (1987–2007) מספר המשחקים הגבוה ביותר בכל המסגרות: ג'ון מקדרמוט עם 754 (1987 - 2007) מספר משחקי הנבחרת הגבוה ביותר בזמן השתייכות למועדון: פט גלובר עם 7 הופעות עבור נבחרת ויילס מספר משחקי הנבחרת הגבוה ביותר: קינגסלי בלק עם 31 הופעות עבור נבחרת צפון אירלנד סכום שיא ששולם עבור שחקן: 550,000 לירות שטרלינג לפרסטון נורת' אנד תמורת לי אשקרופט (11 באוגוסט 1998) סכום שיא שהתקבל עבור שחקן: 1.5 מיליון (לאחר מכן 2 מיליון) מאברטון תמורת ג'ון אוסטר (1 באוגוסט 1997) פרס בית הפוטבול ליג: 1981/1982 פרס הפוטבול ליג: 1997/1998 מדיה וקבצים בנושא גרימסבי טאון בוויקישיתוף אתר האינטרנט הרשמי של גרימסבי טאון (באנגלית) גרימסבי טאון, ברשת החברתית פייסבוק גרימסבי טאון, ברשת החברתית אקס (טוויטר) גרימסבי טאון, ברשת החברתית אינסטגרם פרופיל, באתר Transfermarkt פרופיל, באתר FootballDatabase.eu ערך זה הוא קצרמר בנושא כדורגל אנגלי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
פליטווד

פליטווד (באנגלית: Fleetwood) היא עיר במחוז לנקשייר בצפון אנגליה, בצפון-מזרח אזור חצי האי פלייד (Fylde). בעיר מתגוררים, נכון ל-2001, 26,840 תושבים. העיר נחשבת לחלק מפרברי בלקפול, אבל הייתה למעשה העיר המתוכננת הראשונה של התקופה הוויקטוריאנית. עד שנות ה-70 של המאה ה-20, הסתמכה העיר בעיקר על תעשיית הדייג שלה, אבל הירידה בדייג במים עמוקים (בין היתר בשל "מלחמת הבקלה") והיעדר חלופות כלכליות הוביל את העיר למצב כלכלי קשה. העיר נחשבת גם לעיירת נופש שקטה, בניגוד לבלקפול השכנה. פליטווד הוקמה ב-1836 על ידי פיטר הסקת' ותוכננה על ידי דסימוס ברטון. עם זאת, קיימות עדויות להתיישבות מוקדמת יותר באזור. בדרום מערב העיר קיים בית אחוזה שהיה שייך בתקופת הנרי השמיני למשפחה קתולית בשם אלן (שאחד מבנייה היה החשמן ויליאם אלן (אנ')). המלך הפקיע את האחוזה מן המשפחה ומסר אותה למשפחה מנאמניו - תומאס פליטווד, שהיה המפקח על המטבעה המלכותית. האחוזה נותרה כרכוש משפחת פליטווד במשך 300 שנים. פליטווד היא מולדתו של מותג סוכריות המנטה Fisherman's Friend מדיה וקבצים בנושא פליטווד בוויקישיתוף
טוהוקו

טוהוקו (ביפנית: Tōhoku-chihō - 東北地方), נקרא גם מיצ'יהוקו הוא חבל ארץ ביפן שנמצא בצפון האי הונשו. בשנת 2008 עמדה אוכלוסיית החבל על כ-9,708,257 תושבים. החבל מחולק לשישה מחוזות: אקיטה, אאומורי, פוקושימה, איווטה, מיאגי ויאמאגטה. בחבל מתגוררת הקבוצה האתנית איינו. בחבל משאבי טבע רבים ובדומה לרובה של יפן הוא הררי. ב-11 במרץ 2011 זעזעה רעידת אדמה בעוצמה של 9 בסולם מגניטודה לפי מומנט, החזקה ביותר שפקדה את יפן ב-140 השנים שקדמו לה, את מחוז טוהוקו. בעקבות רעידת האדמה נוצר גל צונאמי שהרס רבות מערי החוף. השילוב הקטלני של הרעש והגל ההרסני גרם לנזקים חמורים בתחנות הכוח הגרעיניות בפוקושימה. מדיה וקבצים בנושא טוהוקו בוויקישיתוף ערך זה הוא קצרמר בנושא גאוגרפיה של יפן. אתם מוזמנים לתרום לוויקיפדיה ולהרחיב אותו.
חוסה מריה באקרו

חוסה מריה "מארי" באקרו אסקודרו (בספרדית: José María "Mari" Baquero Escudero; נולד ב-11 בפברואר 1963 בגואיזואטה, נווארה) הוא כדורגלן עבר ספרדי ששיחק בשנות ה-80 ובשנות ה-90 של המאה ה-20, וכיום מאמן כדורגל המאמן את קבוצת סלביה סופיה. באקרו שיחק בעיקר עבור ריאל סוסיאדד וברצלונה, והחל את הקריירה שלו כחלוץ, אך כיוון שלא הרבה להבקיע הוסט לעמדת הקשר ההתקפי, והפגין מיומנות בהנהגת הקבוצה ויכולות מסירה והבקעת שערים. באקרו ערך את הופעת הבכורה שלו בריאל סוסיאדד ב-6 בספטמבר 1980 בגיל 17, כאשר עלה כמחליף בהפסדה של סוסיאדד 2–3 מול ולנסיה. הוא סיים את עונתו הראשונה בקבוצה עם 27 הופעות, אך ללא שערים. הוא שיחק פעמיים בלבד במשך עונת 1981/1982, אך היה שותף לשתי זכיות רצופות של סוסיאדד באליפות ליגת העל הספרדית, כאשר חבריו לקבוצה כללו את לואיס ארקונדה, חסוס מריה זאמורה וחסוס סטארוסטגווי. הוא ערך את הופעת הבכורה שלו בנבחרת ספרד ב-14 באוקטובר 1987 במשחק במסגרת מוקדמות יורו 1988 מול נבחרת אוסטריה. הוא החליף את חברו בברצלונה לעתיד, פרנסיסקו קרסקו, בניצחון הביתי 0–2. מאוחר יותר באקרו ייצג את ספרד בטורניר יורו 1988, ואף שיחק בשני טורנירים של גביע העולם: מונדיאל 1990 ומונדיאל 1994. בשנת 1988 באקרו חתם בברצלונה, והתאחד עם מספר שחקנים בסקים או כאלו ששיחקו בקבוצתו הקודמת, ובהם צ'יקי בגיריסטיין, ויון אנדוני גויקוצ'אה. באקרו היה חלק מקבוצה מוצלחת של ברצלונה, שכונתה "קבוצת החלומות" בשל התארים הרבים בהם זכתה והיכולת הגבוהה שהפגינה. בין 1988 ל-1997, באקרו שיחק בסך הכול ב-329 משחקים עבור ברצלונה, והיה חלק חשוב בארבע האליפויות הרצופות של ברצלונה בין עונות 1990/1991 ו-1993/1994. הוא אף שיחק בגמר גביע אירופה לאלופות 1992, שבו ניצחה ברצלונה את סמפדוריה וזכתה בטורניר לראשונה בתולדותיה. גם בגמר ליגת האלופות 1994, בו הובסה ברצלונה 0–4 על ידי מילאן, פתח באקרו בהרכב. באקרו מיעט לשחק בעונת 1996/1997, והבקיע במשחקו האחרון בברצלונה ב-18 בנובמבר 1996 באצטדיון הביתי מול ריאל ואיאדוליד. באמצע העונה עבר לשחק בקבוצה המקסיקנית דפורטיבו וראקרוס, ובסוף העונה פרש ממשחק. לאחר שפרש בשנת 1997, באקרו פנה לעסוק באימון, תחילה כעוזר מאמן בברצלונה, תחת לורנס סרה פרר ולואי ואן חאל. הוא אף שימש יועץ לספורט בממשלת קטלוניה. בינואר 2005 החל באקרו לעבוד כמאמן קבוצת המילואים של מועדון הכדורגל מאלגה, וסייע לה להימנע מירידה מליגת המשנה הספרדית. באוגוסט 2005 באקרו מונה למנהל הספורטיבי של ריאל סוסיאדד, ומאוחר יותר קודם למשרת המאמן לקראת סיום עונת 2005/2006. הוא פוטר מהמועדון לאחר שבעה משחקים בעונה שלאחר מכן, עונת 2006/2007. באוקטובר 2007 הצטרף באקרו לרונאלד קומאן (חברו כשחקן בברצלונה) במערכת האימון של ולנסיה, ועזב את המועדון באפריל 2008. ריאל סוסיאדד אליפות ספרד: 1980/81, 1981/82 הגביע הספרדי: 1986/87 הסופר קאפ הספרדי: 1982 ברצלונה גביע אירופה: 1991/92 אליפות ספרד: 1990/91, 1991/92, 1992/93, 1993/94 גביע אירופה למחזיקות גביע: 1988/89 הסופר קאפ האירופי: 1992 הגביע הספרדי: 1989/90 הסופר קאפ הספרדי: 1991, 1992, 1994, 1996 מדיה וקבצים בנושא חוסה מריה באקרו בוויקישיתוף חוסה מריה באקרו, באתר Transfermarkt חוסה מריה באקרו, באתר Soccerway חוסה מריה באקרו, באתר BDFutbol חוסה מריה באקרו, באתר WorldFootball.net חוסה מריה באקרו, באתר National Football Teams חוסה מריה באקרו, באתר FootballDatabase.eu פרופיל המאמן, באתר Transfermarkt חוסה מארי באקרו באתר הרשמי של מועדון הכדורגל ברצלונה פרופיל המאמן באתר BDFutbol
האדרספילד טאון

מועדון הכדורגל האדרספילד טאון (באנגלית: Huddersfield Town Football Club) הוא מועדון כדורגל אנגלי מהעיר האדרספילד שהוקם בשנת 1908, המשחק בפוטבול ליג הראשונה. ב-1926 הפך המועדון לראשון שזוכה בשלוש אליפויות ליגה רצופות, הישג שאליו הגיעו שלושה מועדונים נוספים בלבד. ב-2 בפברואר קיבל המועדון את שמו הנוכחי, לאחר שקודם לכן נקרא FA האדרספילד טאון. המועדון משחק בדרך כלל במדים הכוללים חולצה עם פסים כחולים ולבנים, בנוסף למכנסיים לבנים. היריבים העיקריים של המועדון הם לידס יונייטד וברדפורד סיטי, אם כי ישנן יריבויות בעוצמה פחותה עם בארנסלי, אולדהאם אתלטיק, שפילד יונייטד ושפילד ונסדיי. לקבוצת הנוער של המועדון יש מוניטין טוב, ושחקנים רבים ששיחקו בה משתתפים במשחקי הסגל הבוגר. משחקי הבית נערכים באצטדיון קירקליס, המונה 24,500 מקומות ישיבה והמשמש גם את קבוצת הרוגבי האדרספילד ג'איינטס. יושב-ראש המועדון הוא קן דייווי, המכהן באותו תפקיד גם בהאדרספילד ג'איינטס. כפילות התפקידים הזאת עוררה בעבר מספר מחלוקות. ב-10 באפריל 2008 הוכרז כי דייווי יתפטר מתפקידו לאחר שהשלים עסקת מכירה עם איש עסקים בשם דין הויל, שייקח על עצמו את הניהול החל מעונת 2008/2009. בעונת 2016/2017 סיימה הקבוצה במקום החמישי בצ'מפיונשיפ, וכנגד כל הציפיות עלתה לראשונה לאחר 45 שנים לליגה הבכירה (פרמייר ליג), דרך פלייאוף העלייה. בעונת 2017/2018 סיימה הקבוצה במקום ה-16 בפריימר ליג ונשארה עונה נוספת. בעונת 2018/2019 חזרה האדרספילד לליגת המשנה לאחר שתי עונות בפרמייר ליג. בתום עונת 2023/2024 בצ'מפיונשיפ סיימה הקבוצה במקום ה-23 וירדה לפוטבול ליג הראשונה. הפוטבול ליג: 3 (1923/1924, 1924/1925, 1925/1926) גביע ה-FA‏: 1 (1921/1922) מגן הקהילה: 1 (1921/1922) נכון ל-11 בספטמבר 2022‏ "Huddersfield Town - 75 years on - A History of Huddersfield Town" by George S. Binns "Huddersfield Town - A Complete Record 1910-1990" ISBN 090796964X "Huddersfield Town - Champions of England 1923-24, 1924-25, 1925-26" by Jim Brown (published in 2003 by Desert Island Books) מדיה וקבצים בנושא האדרספילד טאון בוויקישיתוף אתר האינטרנט הרשמי של האדרספילד טאון האדרספילד טאון, ברשת החברתית פייסבוק האדרספילד טאון, ברשת החברתית אקס (טוויטר) האדרספילד טאון, ברשת החברתית אינסטגרם האדרספילד טאון, ברשת החברתית טיקטוק האדרספילד טאון, סרטונים בערוץ היוטיוב פרופיל, באתר Transfermarkt פרופיל, באתר Soccerway פרופיל, באתר WorldFootball.net סגל באתר הרשמי של המועדון ערך זה הוא קצרמר בנושא כדורגל אנגלי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
ליגת העל האורוגוואית

ליגת העל האורוגוואית (בספרדית: Liga Profesional de Primera División, "ליגה פרופסיונל דה פרימרה דיביסיון") היא ליגת הכדורגל הבכירה באורוגוואי. הליגה החלה לפעול כבר בתחילת המאה ה-20, בשנת 1900 ונשלטה לאורך השנים בעיקר על ידי שני מועדונים, פניארול ונסיונל, שניים ממועדוני הפאר בכדורגל, הן באורוגוואי ובאמריקה הדרומית כולה. הערות: ישנה בעייתיות בזיהוי קבוצת ס.א.ר.ק.ק. (CURCC), כאשר חלק מהדעות טוענות כי היא מתחילת דרכה של קבוצת פניארול וחלק טוענות כי אין קשר ביניהן ואף יצא להן לשחק אחת נגד השנייה. עונת 1904 לא שוחקה בשל מלחמת אזרחים באורוגוואי. ריבר פלייט פוטבול קלוב איננה אותה קבוצה כמו קלוב אתלטיקו ריבר פלייט המשתתפת כיום בליגה. בשל מספר שינויים בכדורגל באורוגוואי, התאחדות כדורגל פורשת הוקמה באורוגוואי (בעיקר על ידי פניארול) בשנת 1923. התאחדות זו הפעילה שתי עונות משחקים, אחת בשנת 1923 שנגמרה באליפות של וונדררס, והשנייה ב-1924 שבה זכתה פניארול. שתי עונות אלה אינן מוכרות על ידי התאחדות הכדורגל של אורוגוואי. עונת 1925 לא הגיעה לסיומה בשל החלטת הממשלה. בשנת 1926 לא שוחקה הליגה באורוגוואי. במקום זאת נערך טורניר חלופי, אשר בו זכתה פניארול ואיננו מוכר כיום על ידי ההתאחדות האורוגוואית. עונת 1930 לא התקיימה עקב ההכנות למונדיאל שנערך באותה השנה באורוגוואי. הערות: עונת 1948 לא התקיימה בשל שביתת ארגון השחקנים. דפנסור התאחדה עם ספורטינג בשנת 1989, וזכתה בתואר בשנת 1991 כ"דפנסור ספורטינג". עונת 1989 נערכה בסבב משחקים יחיד (בלי משחק בית ומשחק חוץ) מאז 1994 הייתה העונה האחרונה בה שוחק הליגה בשיטה של בשיטה של שני חלקים ללא משחק פלייאוף גמר או בשיטה של חלק אחד ופלייאוף גמר, שיטות אלו חזרו גם לאחר מכן בעונות 1998 ו-2006/07. הערות: למרות הדמיון בשמות בין ריבר פלייט פוטבול קלוב וקבוצת קלוב אתלטיקו ריבר פלייט המשתתפת כיום בליגה, הדמיון בצבעי המועדון וההיסטוריה בטווח הארוך, אין קשר בין המועדונים וריבר פלייט פוטבול קלוב הוא בגדר מועדון מפורק שאין לו קשר למועדון הקיים. מונטווידאו וונדררס טוענים ל-4 תארים, הבאים לידי ביטוי ב-4 כוכבים בסמל המקורי של המועדון, אף על פי שההתאחדות המקומית, כמו במקרה של האליפות של פניארול בשנת 1923, לא מכירה בזכייה זו באליפות ולכן הסמל הנ"ל איננו מורשה לשימוש על ידי ההתאחדות. מדיה וקבצים בנושא ליגת העל האורוגוואית בוויקישיתוף אתר האינטרנט הרשמי של ליגת העל האורוגוואית (בספרדית) הליגה האורוגוואית באתר התאחדות הכדורגל של אורוגוואי ליגת העל האורוגוואית, ברשת החברתית אקס (טוויטר)
פנדה (פירושונים)

האם התכוונתם ל... פנדה (סוג) – סוג של יונקים מתת-משפחת האיילורופודים שבמשפחת הדוביים, בה מצוי כיום רק מין אחד – פנדה ענקית. פנדה ענקית – מין יונק יחיד בסוגו, המסווג כיום במשפחת הדוביים פנדה אדומה – מין יונק יחיד במשפחתו, נקרא גם "דביבון פנדה" או "פנדה זנובה" פסטל שמן – גליל קטן ונוח לאחיזה, המורכב משעווה, שמן ופיגמנט ומשמש בעיקר כאמצעי ציור, מכונה בישראל "צבע פנדה" פנדה סקיוריטי – חברת אבטחת מחשבים אמריקאית פנדה – דגם של דחפור D9 בשירות צה"ל פיאט פנדה – מכונית מתוצרת פיאט פנדה צ'ינלינג (Ailuropoda melanoleuca qinlingensis) – חייה בגבהים של 1,300–3,000 מטרים. צבע הפרווה של פנדה זו הוא חום כהה וחום בהיר. גולגולתה קטנה יותר מאשר תת-המין השני, אך יש לה שיניים טוחנות גדולות יותר.